ΑΠΟΦΑΣΕΙΣ
Αριθμ. 2945
Έγκριση τροποποίησης της υπ’  αρ. 5874/
14.6.2019 απόφασης της Συγκλήτου (Β’ 2567)
σχετικά με την έγκριση του Κανονισμού Διδακτορικών Σπουδών του Τμήματος Εκπαιδευτικής και
Κοινωνικής Πολιτικής της Σχολής Κοινωνικών,
Ανθρωπιστικών Επιστημών και Τεχνών του Πανεπιστημίου Μακεδονίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τα άρθρα 31, 38, 39, 40, 41, 42 και 43, την παρ. 2 του
άρθρου 45 και την παρ. 5 και το εδάφιο β’ της παρ. 6 του
άρθρου 85 του ν. 4485/2017 «Οργάνωση και λειτουργία
της ανώτατης εκπαίδευσης, ρυθμίσεις για την έρευνα και
άλλες διατάξεις» (Α΄ 114).
2. Την υπό στοιχεία 163204/Ζ1/29-9-2017 εγκύκλιο
του Υπουργείου Παιδείας, Έρευνας και Θρησκευμάτων.
3. Τον ν. 4009/2011 «Δομή, λειτουργία, διασφάλιση της
ποιότητας των σπουδών και διεθνοποίηση των ανωτάτων εκπαιδευτικών ιδρυμάτων», όπως τροποποιήθηκαν
και ισχύουν» (Α’ 195).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α΄ 83).
5. Τις διατάξεις της παρ. 3ε του άρθρου 9 του
ν. 3685/2008 «Θεσμικό πλαίσιο για τις μεταπτυχιακές
σπουδές» (Α΄ 148).
6. Το π.δ. 147/1990 «Μετονομασία της Ανώτατης Βιομηχανικής Σχολής Θεσσαλονίκης σε Πανεπιστήμιο Μα-
κεδονίας Οικονομικών και Κοινωνικών Επιστημών - Μετονομασία ίδρυση τμημάτων και ρύθμιση των θεμάτων
που ανακύπτουν» (Α’ 56).
7. Το π.δ. 88/5.6.2013 «Μετονομασία του Πανεπιστημίου Μακεδονίας Οικονομικών και Κοινωνικών Επιστη-
μών, συγχώνευση τμημάτων και ίδρυση-συγκρότηση
σχολών» (Α’ 129).
8. Την υπ’ αρ. 5874/14.6.2019 απόφαση της Συγκλήτου (Β’ 2567) σχετικά με την έγκριση του Κανονισμού
Διδακτορικών Σπουδών του Τμήματος Εκπαιδευτικής
και Κοινωνικής Πολιτικής της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου
Μακεδονίας
9. Την απόφαση της υπ’ αρ. 11/17.12.2020 συνεδρίασης της Συνέλευσης του Τμήματος Εκπαιδευτικής και
Κοινωνικής Πολιτικής.
10. Την απόφαση της υπ’ αρ. 16/22.3.2021 συνεδρίασης της Συγκλήτου του Πανεπιστημίου Μακεδονίας.
11. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του προϋπολογισμού του ιδρύματος, αποφασίζουμε:
Εγκρίνουμε
την
τροποποίηση
της
υπ’
αρ.
5874/14.6.2019 (Β’  2567) απόφασης της Συγκλήτου
σχετικά με τον Κανονισμό Διδακτορικών Σπουδών του
Τμήματος Εκπαιδευτικής και Κοινωνικής Πολιτικής της
Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας, ως ακολούθως:
Άρθρο 1
Γενικές διατάξεις
Η δομή, η οργάνωση, η λειτουργία και η αξιολόγηση
του Προγράμματος Εκπόνησης Διδακτορικών Σπουδών
του Τμήματος Εκπαιδευτικής και Κοινωνικής Πολιτικής
(ΕΚΠ) του Πανεπιστημίου Μακεδονίας διέπονται από την
εκάστοτε ισχύουσα νομοθεσία και από τις διατάξεις του
παρόντος Κανονισμού.
Οι διατάξεις του Κανονισμού Διδακτορικών Σπουδών εξειδικεύουν και συμπληρώνουν τις διατάξεις του
ν. 4485/2017 και του εν γένει θεσμικού πλαισίου που
διέπει τις Διδακτορικές Σπουδές και ενσωματώνουν τις
σχετικές αποφάσεις των αρμόδιων συλλογικών οργάνων
του Τμήματος ΕΚΠ.
Άρθρο 2
Σκοπός του Προγράμματος Διδακτορικών
Σπουδών
Το Πρόγραμμα Διδακτορικών Σπουδών του Τμήματος
ΕΚΠ στο Πανεπιστήμιο Μακεδονίας έχει ως πρωταρχικό
σκοπό την ολοκληρωμένη συγκρότηση ερευνητών για
την προαγωγή της επιστήμης και την εξέλιξη των εφαρμογών της στα γνωστικά αντικείμενα που θεραπεύει το
Τμήμα. Στόχος είναι οι υποψήφιοι διδάκτορες του Τμήματος ΕΚΠ να παράγουν επιστημονική έρευνα σε όλους
τους τομείς/αντικείμενα που θεραπεύει το Τμήμα, ώστε
να είναι σε θέση να στελεχώσουν με επιστημονική και
ερευνητική επάρκεια ακαδημαϊκά ιδρύματα, ερευνητικά
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Απριλίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1718
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1718/27.04.2021
κέντρα, εκπαιδευτικά ιδρύματα, καθώς και κάθε είδους
οργανισμούς του ιδιωτικού και δημόσιου τομέα στην
Ελλάδα και διεθνώς.
Άρθρο 3
Όργανα διοίκησης
Όργανα διοίκησης του Προγράμματος Διδακτορικών
Σπουδών, όπως προβλέπεται από την ισχύουσα νομοθεσία,
είναι η Σύγκλητος και η Συνέλευση του Τμήματος. Η Συνέλευση είναι το μόνο αρμόδιο όργανο για να καταρτίζει και
να υποβάλει στη Σύγκλητο του Πανεπιστημίου Μακεδονίας
προτάσεις για τη σύνταξη, τροποποίηση ή αναθεώρηση
του Κανονισμού Διδακτορικών Σπουδών του Τμήματος. Συγκεκριμένα η Συνέλευση έχει τις ακόλουθες αρμοδιότητες:
α) Αποφασίζει για τη δημοσίευση προκήρυξης/πρόσκλησης εκδήλωσης ενδιαφέροντος υποψηφίων διδα-
κτόρων κατά το άρθρο 6 του παρόντος Κανονισμού.
β) Καθορίζει ενόψει συγκεκριμένης προκήρυξης/πρόσκλησης εκδήλωσης ενδιαφέροντος τα γνωστικά πεδία
μετά από αιτήματα μελών ΔΕΠ.
γ) Κατηγοριοποιεί τις αιτήσεις των υποψηφίων διδακτόρων κατά το άρθρο 5 του παρόντος Κανονισμού με
βάση τη συνάφεια του ερευνητικού αντικειμένου.
δ) Αποφασίζει για το σύνολο της διαδικασίας υποβολής αιτήσεων υποψηφίων διδακτόρων, προσδιορίζοντας
τα απαιτούμενα δικαιολογητικά και τις προϋποθέσεις
σύμφωνα με τον παρόντα Κανονισμό.
ε) Ορίζει Τριμελείς Επιτροπές (Τ.Ε.) ανά κατηγορία αιτήσεων με βάση τη συνάφεια του ερευνητικού αντικει-
μένου για την εξέταση των αιτήσεων των υποψηφίων
διδακτόρων.
στ) Αναθέτει στις Τ.Ε. ανά κατηγορία αιτήσεων, την αξιολόγηση των υποψηφιοτήτων και μεριμνά για τη σύντα-
ξη των Πινάκων Εγκεκριμένων αφού εγκρίνει αιτιολογημένα τα υπομνήματα των Τ.Ε. λαμβάνοντας υπόψη και τη
γνώμη του προτεινόμενου επιβλέποντος ανά υποψήφιο.
ζ) Ορίζει τους επιβλέποντες και τα μέλη των Τριμελών
Συμβουλευτικών Επιτροπών για την εκπόνηση των διδακτορικών διατριβών, καθώς και τα μέλη των Εξεταστικών
Επιτροπών.
η) Εγκρίνει τα ετήσια αναλυτικά υπομνήματα προόδου
των Υποψήφιων Διδακτόρων.
θ) Απονέμει τα Διδακτορικά Διπλώματα και αναγορεύει
τους διδάκτορες.
ι) Διευθετεί κάθε θέμα που δεν προβλέπεται από τις
επιμέρους διατάξεις της ισχύουσας νομοθεσίας και του
παρόντος Κανονισμού.
Άρθρο 4
Τριμελείς Επιτροπές ανά κατηγορία αιτήσεων
Οι Τ.Ε. ανά κατηγορία αιτήσεων με βάση τη συνάφεια
του ερευνητικού αντικειμένου, αποτελούνται από μέλη
Δ.Ε.Π. του Τμήματος και εξετάζουν τις αντίστοιχες αιτήσεις και τα συνυποβαλλόμενα έγγραφα των υποψηφίων,
τους οποίους καλούν σε συνέντευξη. Ακολούθως υποβάλλουν προς τη Συνέλευση του Τμήματος ΕΚΠ Αναλυτι-
κό Υπόμνημα στο οποίο αναγράφονται οι λόγοι αποδοχής ή απόρριψης των υποψηφίων και ο προτεινόμενος
επιβλέπων, είτε αυτός έχει προταθεί από τον ίδιο τον
υποψήφιο, είτε όχι.
Άρθρο 5
Αίτηση εκδήλωσης ενδιαφέροντος
για εκπόνηση διδακτορικής διατριβής
Η υποβολή των αιτήσεων των Υποψηφίων Διδακτόρων μπορεί να πραγματοποιηθεί στο πρώτο δεκαήμε-
ρο των μηνών Σεπτεμβρίου, Δεκεμβρίου, Μαρτίου και
Ιουνίου κάθε ακαδημαϊκού έτους.
Άρθρο 6
Προκήρυξη εκδήλωσης ενδιαφέροντος
για εκπόνηση διδακτορικής διατριβής
1. Σύμφωνα με το άρθρο 42 του ν. 4485/2017, το Τμήμα
δύναται να προκηρύσσει θέσεις υποψήφιων διδακτόρων, υποτρόφων. Η δυνατότητα προκήρυξης θέσεων
υποψηφίων διδακτόρων του Τμήματος του παρόντος
άρθρου συντρέχει σωρευτικά με τη δυνατότητα υποβολής αίτησης εκδήλωσης ενδιαφέροντος για εκπόνηση
διδακτορικής διατριβής εκ μέρους των υποψηφίων διδακτόρων κατά τα ορισθέντα στο άρθρο 5 του Κανονισμού.
2. Τα μέλη ΔΕΠ του Τμήματος που επιθυμούν να είναι
επιβλέποντες μπορούν, οποιαδήποτε στιγμή στη διάρκεια
του έτους, να καταθέτουν στη γραμματεία του Τμήματος
προς έγκριση ερευνητικά πεδία συναφή με το γνωστικό
τους αντικείμενο, όπου προτείνουν να εκπονηθούν διδακτορικές διατριβές, καθώς και τον αριθμό των υποψηφίων
διδακτόρων που προτίθενται (και δύνανται) να αναλάβουν.
3. Εντός εύλογου χρονικού διαστήματος, η Συνέλευση αποφασίζει για την προκήρυξη/πρόσκληση εκδήλω-
σης ενδιαφέροντος υποψηφίων διδακτόρων. Μετά την
απόφαση έγκρισης της Συνέλευσης, η Γραμματεία του
Τμήματος δημοσιεύει προκήρυξη/πρόσκληση εκδήλωσης ενδιαφέροντος στον ημερήσιο τύπο και στον οικείο
διαδικτυακό τόπο του Ιδρύματος και του Τμήματος και
καλεί τους υποψηφίους που πληρούν τις προϋποθέσεις να
εκδηλώσουν το ενδιαφέρον τους με την υποβολή αίτησης.
4. Η προκήρυξη/πρόσκληση εκδήλωσης ενδιαφέροντος έχει διάρκεια τριάντα (30) ημερολογιακών ημερών
και περιλαμβάνει:
α) Τα ερευνητικά πεδία των προς πλήρωση θέσεων.
β) Τις προϋποθέσεις, τους όρους, τις προθεσμίες και
τις διαδικασίες κατάθεσης υποψηφιοτήτων και επιλογής
υποψήφιων διδακτόρων, καθώς και πρόσθετες υποχρεώσεις αυτών, ρήτρες, παραδοτέα και χρονικά όρια ολο-
κλήρωσης των διατριβών.
γ) Κάθε άλλη πληροφορία την οποία η Συνέλευση κρίνει απαραίτητη.
5. Η ανάθεση επίβλεψης των διδακτορικών διατριβών του
παρόντος άρθρου μπορεί, με βάση την προκήρυξη/πρόσκληση εκδήλωσης ενδιαφέροντος, να υπόκειται σε επιπλέ-
ον διαδικασίες και κριτήρια από εκείνα που προβλέπονται
στον νόμο ν. 4485/2017 και στον παρόντα Κανονισμό.
Άρθρο 7
Προϋποθέσεις και κριτήρια εισαγωγής
στο Πρόγραμμα Διδακτορικών Σπουδών
1. Για την εισαγωγή στο πρόγραμμα διδακτορικών
σπουδών οι υποψήφιοι θα πρέπει να έχουν τα παρακάτω τυπικά προσόντα:
2. Α. Πτυχίο ελληνικού ΑΕΙ ή ομοταγούς Πανεπιστημίου
της αλλοδαπής αναγνωρισμένο από το ΔΟΑΤΑΠ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1718/27.04.2021
3. Β. Δίπλωμα Μεταπτυχιακών Σπουδών (Δ.Μ.Σ.) Α.Ε.Ι.
ή ενιαίου και αδιάσπαστου τίτλου σπουδών μεταπτυχιακού επιπέδου (integrated master) της ημεδαπής ή ανα-
γνωρισμένου από το ΔΟΑΤΑΠ ως ισότιμου της αλλοδαπής, σε γνωστικό αντικείμενο αντίστοιχο ή συναφές με το
προτεινόμενο αντικείμενο της διδακτορικής διατριβής.
4. Γ. Για τους Έλληνες υποψηφίους, η επάρκεια σε επίπεδο
Γ2/C2 σε μια από τις τρεις ευρωπαϊκές γλώσσες: αγγλική,
γαλλική, γερμανική. Ως απόδειξη κατοχής πτυχίου ξένης
γλώσσας επιπέδου Γ2/C2 λαμβάνονται υπόψη όλα τα σχετικά πιστοποιητικά που αναγνωρίζονται από το ΑΣΕΠ. Για την
περίπτωση της επάρκειας της Αγγλικής γλώσσας, αυτή θα
πιστοποιείται από Δίπλωμα Proficiency των Πανεπιστημίων
Cambridge ή Michigan ή πτυχίο IELTS με βαθμό τουλάχιστον 8,5 ή πτυχίο TOEFL με βαθμό τουλάχιστον 100/120.
Ισότιμοι τίτλοι απαιτούνται και για την πιστοποίηση επαρκούς γνώσης της δεύτερης ή και άλλων ξένων γλωσσών.
Τα προαναφερθέντα αποδεικτικά επάρκειας θα πρέπει να
ισχύουν για το προβλεπόμενο διάστημα, όπως αυτό ορίζεται από τον φορέα χορήγησής τους. Δεν απαιτείται πιστο-
ποιητικό επάρκειας για όσες/όσους έχουν πτυχίο αγγλικής,
γαλλικής και γερμανικής φιλολογίας ελληνικού Α.Ε.Ι. ή πτυχίου Α.Ε.Ι. αγγλόφωνου, γαλλόφωνου και γερμανόφωνου
πανεπιστημίου αναγνωρισμένου από το ΔΟΑΤΑΠ ή Κρατικό
Πιστοποιητικό Γλωσσομάθειας επίπεδου Γ2 σε μία από τις
τρεις ευρωπαϊκές γλώσσες. Για τους αλλοδαπούς υποψηφίους απαιτείται αναγνωρισμένο πιστοποιητικό επαρκούς
γνώσης της ελληνικής γλώσσας, σε επίπεδο τουλάχιστον Γ1.
5. Σε ειδικές περιπτώσεις εξαιρετικού επιστημονικού
ή επαγγελματικού έργου και με ειδικά αιτιολογημένη
έκθεση υποψηφίου μη κατέχοντος Δ.Μ.Σ. (άρθρο 38 του
ν. 4485/2017), μπορεί να συζητηθεί αίτηση του/της στη
Συνέλευση, συνοδευόμενη από τεκμηριωμένη πρόταση
του ενδιαφερόμενου επιβλέποντος μέλους ΔΕΠ προκειμένου αυτή να γίνει αποδεκτή ή μη.
Άρθρο 8
Διαδικασία εισαγωγής
1. Η διαδικασία εισαγωγής των υποψηφίων στο Πρόγραμμα Διδακτορικών Σπουδών περιλαμβάνει τα εξής:
Α. Ο/Η υποψήφιος/α, υποβάλλει αίτηση εκπόνησης
διδακτορικής διατριβής προς στη Συνέλευση του Τμήματος, και στην οποία αναγράφονται τα εξής:
α) Ο προτεινόμενος τίτλος της διδακτορικής διατριβής
στην ελληνική και αγγλική γλώσσα.
β) Η προτεινόμενη γλώσσα εκπόνησης της διδακτορικής διατριβής.
γ) Ο προτεινόμενος επιβλέπων της διδακτορικής διατριβής.
Β. Η αίτηση συνοδεύεται από τα ακόλουθα δικαιολογητικά:
α) Αναλυτικό βιογραφικό σημείωμα.
β) Φωτοτυπία αστυνομικής ταυτότητας ή διαβατηρίου.
γ) Αντίγραφο πτυχίου και Διπλώματος Μεταπτυχιακών
Σπουδών, με αναγνώριση ισοτιμίας από το ΔΟΑΤΑΠ, εφόσον έχει αποκτηθεί από ΑΕΙ της αλλοδαπής. Σε περίπτω-
ση μη κατοχής ΔΜΣ απαιτείται η κατάθεση, μαζί με την
έντυπη Αίτηση, αιτιολογημένης έκθεσης του υποψηφίου,
συνοδευόμενη από τεκμηριωμένη πρόταση του ενδιαφερόμενου επιβλέποντος μέλους Δ.Ε.Π., σύμφωνα με την
παρ. 2 του άρθρου 7 του παρόντος Κανονισμού.
δ) Πιστοποιητικό αναλυτικής βαθμολογίας του Πτυχίου και αντίγραφο της Μεταπτυχιακής Διπλωματικής
Εργασίας.
ε) Αποδεικτικά στοιχεία (διπλώματα, πιστοποιητικά,
αντίγραφα αποτελεσμάτων εξετάσεων) άριστης γνώσης
της αγγλικής, γαλλικής ή γερμανικής γλώσσας.
στ) Δύο (2) πρόσφατες συστατικές επιστολές κατά τα
διεθνή πρότυπα σε φακέλους σφραγισμένους από τους
συντάξαντες.
ζ) Αντίγραφα επιστημονικών δημοσιεύσεων και πιστοποιητικά συμμετοχής σε συναφή ερευνητικά προ-
γράμματα σε ηλεκτρονική μορφή (εφόσον υπάρχουν).
η) Συνοπτική έκθεση (έως 300 λέξεις) με την ανάλυση
των επιστημονικών ενδιαφερόντων του υποψηφίου, των
επαγγελματικών του στόχων και των λόγων επιθυμίας
εκπόνησης της διατριβής του στο Τμήμα ΕΚΠ.
θ) Υπόμνημα προσχεδίου Διδακτορικής Διατριβής (άρθρο 38 του ν. 4485/2017) το οποίο θα πρέπει να περιλαμ-
βάνει τα εξής (έως 2000 λέξεις συνολικά):
1. Τίτλο Διατριβής, Θεματική Περιοχή/Περιοχές, ΛέξειςΚλειδιά στην ελληνική γλώσσα,
2. Συνοπτική περιγραφή του θέματος,
3. Συνεισφορά και πρωτοτυπία της προτεινόμενης διατριβής,
4. Στόχους και ερευνητικές υποθέσεις της διδακτορικής
διατριβής,
5. Μεθοδολογία της Έρευνας,
6. Προσδιορισμό προβλεπόμενης διάρκειας των βασικών σταδίων εκπόνησης της διδακτορικής διατριβής, όπως
λ.χ. βιβλιογραφική ανασκόπηση, συλλογή και επεξεργασία
ερευνητικού υλικού, κ.λπ.,
7. Βιβλιογραφικές αναφορές τεκμηρίωσης του θέματος
με βάση την ελληνική και διεθνή βιβλιογραφία.
2. Η Γραμματεία ελέγχει την πληρότητα των αιτήσεων και των δικαιολογητικών σύμφωνα με την ισχύουσα
νομοθεσία και τον παρόντα Κανονισμό και κατόπιν διαβιβάζει τις αιτήσεις και τα συνημμένα δικαιολογητικά
στη Συνέλευση του Τμήματος.
3. Η Συνέλευση κατηγοριοποιεί τις αιτήσεις και αναθέτει σε Τ.Ε. ανά κατηγορία αιτήσεων την αξιολόγηση των
αιτήσεων με βάση πληροφορίες που απορρέουν από τα
κατατεθέντα δικαιολογητικά και έγγραφα των υποψηφίων
προς τις Τ.Ε. Οι Τ.Ε. καταθέτουν Αναλυτικό Υπόμνημα εντός
τριμήνου στη Συνέλευση του Τμήματος από την ανάληψη
των καθηκόντων τους. Αν το Αναλυτικό Υπόμνημα των Τ.Ε.
ανά υποψήφιο είναι θετικό και γίνει δεκτό, η Συνέλευση
προχωρά εντός διμήνου στον ορισμό της Τριμελούς Συμβουλευτικής Επιτροπής για την επίβλεψη και καθοδήγηση
του υποψηφίου, έπειτα από πρόταση του επιβλέποντα
καθηγητή και στην έγκριση του θέματος-τίτλου της διδακτορικής διατριβής, σύμφωνα με την κείμενη νομοθεσία.
Άρθρο 9
Επίβλεψη εκπόνησης διδακτορικής διατριβής
1. Η επίβλεψη της διδακτορικής διατριβής γίνεται
σύμφωνα με το ισχύον νομικό πλαίσιο (άρθρο 39 του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1718/27.04.2021
ν. 4485/2017) και τον παρόντα Κανονισμό. Δικαίωμα επίβλεψης διδακτορικών διατριβών έχουν τα μέλη Δ.Ε.Π.
1ης βαθμίδας, Αναπληρωτή και Επίκουρου Καθηγητή
(παρ. 1 άρθρο 39 του ν. 4485/2017).
2. Ο μέγιστος αριθμός υποψήφιων διδακτόρων που
μπορεί να επιβλέπει ένα μέλος ΔΕΠ είναι πέντε (5), με
εξαίρεση την καθεμιά από τις παρακάτω περιπτώσεις
ή συνδυασμό αυτών, στις οποίες ο μέγιστος αριθμός
μπορεί να αυξηθεί το πολύ μέχρι και τους επτά (7) υποψήφιους διδάκτορες:
α) Όταν έχει παρέλθει η πενταετία από την ημερομηνία
έναρξης εκπόνησης της διδακτορικής διατριβής (ημερομηνία ορισμού τριμελούς) για υποψήφιο/ους διδάκτο-
ρες που επιβλέπει το μέλος ΔΕΠ. Στην περίπτωση αυτή
το μέλος ΔΕΠ θα δύναται να επιβλέπει, επιπλέον των
5, αριθμό υποψήφιων διδακτόρων έως και ίσο με τον
αριθμό αυτών που έχουν συμπληρώσει την πενταετία
και όσο το σύνολο των υποψηφίων που επιβλέπει δεν
ξεπερνά το παραπάνω τεθέν ανώτατο όριο των 7.
β) Όταν οι (επιπλέον των πέντε) υποψήφιοι διδάκτορες
απασχολούνται ή πρόκειται (αποδεδειγμένα) να απασχοληθούν σε ήδη εγκεκριμένο χρηματοδοτούμενο έργο, με
χρονική διάρκεια τουλάχιστον τα δύο έτη και με χρηματοδότηση κατ’ έτος για τον υποψήφιο διδάκτορα ίση ή
μεγαλύτερη των 8.000 ευρώ. Ως απόδειξη της επικείμενης απασχόλησης σε ήδη εγκεκριμένο χρηματοδοτού-
μενο έργο, είναι αποδεκτή και η υπεύθυνη δήλωση του
επιστημονικά υπεύθυνου ενός εγκεκριμένου χρηματοδοτούμενου έργου στην οποία να αναφέρεται ρητά ότι,
ο υποψήφιος διδάκτορας θα απασχοληθεί, τουλάχιστον
για το παραπάνω διάστημα και με την παραπάνω αμοιβή, στο εν λόγω έργο.
Ο Επιβλέπων συμβουλεύει και καθοδηγεί τον/την υποψήφιο/α για όλα τα θέματα που σχετίζονται με την εκπό-
νηση της διδακτορικής διατριβής, όπως για παράδειγμα
τον προσδιορισμό του θέματος, τη μεθοδολογία έρευνας, κ.λπ. Η Τριμελής Συμβουλευτική Επιτροπή, επίσης,
παρακολουθεί και κατευθύνει την πορεία της εργασίας
του υποψήφιου διδάκτορα έως και την ολοκλήρωση των
διαδικασιών για τη δημόσια υποστήριξή της.
Ο Επιβλέπων έχει τακτικές συναντήσεις και στενή ακαδημαϊκή συνεργασία με τον/την υποψήφιο/α διδάκτορα
και τον/την ενθαρρύνει να παρουσιάζει την πορεία της
διατριβής σε διάφορα συνέδρια, σεμινάρια, εκδηλώσεις,
κ.λπ., καθώς και σε μέλη ΔΕΠ του Τμήματος για ακαδημαϊκούς λόγους.
Αν για οποιονδήποτε λόγο ο Επιβλέπων εκλείψει ή διαπιστωμένα αδυνατεί να τελέσει χρέη για μεγάλο χρονικό
διάστημα, η Συνέλευση του Τμήματος ΕΚΠ αναθέτει σε
άλλο μέλος ΔΕΠ την επίβλεψη ύστερα από αίτηση του
υποψηφίου διδάκτορα και γνώμη του προτεινόμενου Επιβλέποντος, κατά προτεραιότητα σε ένα από τα άλλα δύο
(2) μέλη της Τριμελούς Συμβουλευτικής Επιτροπής. Στην
περίπτωση αυτή η ανάθεση μπορεί να πραγματοποιηθεί
ακόμη και καθ’ υπέρβαση του μέγιστου αριθμού υποψηφίων διδακτόρων που μπορεί να επιβλέπεται από κάθε Επι-
βλέποντα, σύμφωνα με όσα ορίζονται στον παρόντα Κανονισμό Διδακτορικών Σπουδών. Αν ο αρχικός Επιβλέπων
μετακινηθεί σε άλλο ΑΕΙ ή Τμήμα ΑΕΙ ή συνταξιοδοτηθεί,
συνεχίζει να εκτελεί χρέη Επιβλέποντος των διδακτορικών
διατριβών που έχει αναλάβει, ο δε τίτλος απονέμεται από
το Τμήμα Εκπαιδευτικής και Κοινωνικής Πολιτικής από το
οποίο και ξεκίνησε η εκπόνηση της διατριβής.
Ο Επιβλέπων, ή μέλος της Συμβουλευτικής Επιτροπής,
μπορεί να παραιτηθεί με γραπτή, επαρκώς αιτιολογημένη
πρόταση και κατόπιν αποδοχής της από τη Συνέλευση
του Τμήματος. Σε περίπτωση παραίτησης του επιβλέποντα καθηγητή θα πρέπει να υποβάλλεται από αυτόν η
τελευταία έκθεση προόδου του υποψηφίου διδάκτορα.
Στην περίπτωση αυτή η Συνέλευση οφείλει να ορίσει νέο
επιβλέποντα ή μέλος της Συμβουλευτικής Επιτροπής,
αντίστοιχα. Τα ονόματα των υποψηφίων διδακτόρων, των
επιβλεπόντων μελών ΔΕΠ, οι τίτλοι των εκπονούμενων διδακτορικών διατριβών και η περίληψή τους, καθώς και τα
μέλη των Συμβουλευτικών Επιτροπών αναρτώνται στον
διαδικτυακό τόπο του Τμήματος στην ελληνική και στην
αγγλική γλώσσα (άρθρο 39 του ν. 4485/2017).
Άρθρο 10
Διάρκεια σπουδών - Έλεγχος προόδου
1. Η διαδικασία εκπόνησης διδακτορικής διατριβής
διαρκεί τουλάχιστον τρία (3) πλήρη ημερολογιακά έτη
από την ημερομηνία ορισμού της Τριμελούς Συμβουλευτικής Επιτροπής, ενώ ο μέγιστος χρόνος εκπόνησής της
ανέρχεται σε επτά (7) έτη. Η Συνέλευση του Τμήματος
ΕΚΠ μπορεί να αποφασίσει, για εξαιρετικά σοβαρούς
λόγους, την αναστολή της φοίτησης του υποψήφιου διδάκτορα για ένα ορισμένο χρονικό διάστημα κατόπιν
σχετικής αίτησης του και εφόσον συντρέχουν ειδικοί και
τεκμηριωμένοι λόγοι. Το χρονικό αυτό διάστημα δεν συνυπολογίζεται στο συνολικό χρόνο εκπόνησης της διδα-
κτορικής διατριβής. Η αναστολή φοίτησης χορηγείται με
απόφαση της Συνέλευσης του Τμήματος και δεν μπορεί
να υπερβαίνει συνολικά το χρονικό διάστημα των 12
μηνών, ούτε να είναι μικρότερης διάρκειας των 6 μηνών.
Αναστολή φοίτησης για χρονικό διάστημα μεγαλύτερο
των δύο ακαδημαϊκών εξαμήνων μπορεί να χορηγείται
μόνο σε περιπτώσεις παρατεταμένης νοσηλείας, η οποία
πιστοποιείται από δημόσιο φορέα (διευθυντή κλινικής
δημόσιου νοσοκομείου ή αρμόδια υγειονομική επιτροπή), ή από εξιτήριο ιδιωτικής κλινικής, ή για άλλο σοβαρό
λόγο υγείας, τον οποίο εκτιμά το κατά νόμο αρμόδιο
συλλογικό όργανο του κράτους. Δεν δικαιούνται αναστολής φοίτησης οι υπότροφοι του ΙΚΥ ή άλλων δημόσιων/
ιδιωτικών φορέων για το χρονικό διάστημα που λαμβάνουν την υποτροφία.
2. Ο φοιτητής μπορεί να απωλέσει την ιδιότητα του
υποψηφίου διδάκτορα, μαζί με οποιαδήποτε δικαιώματα αυτή συνεπάγεται, όταν δεν είναι συνεπής προς τις
υποχρεώσεις των υποψηφίων διδακτόρων, όπως αυτές
ορίζονται από τον παρόντα Κανονισμό Διδακτορικών
Σπουδών, καθώς και για άλλους σημαντικούς λόγους
που σχετίζονται με την ακαδημαϊκή ιδιότητα και δεοντολογία. Για το ζήτημα αυτό, αποφασίζει η Συνέλευση
του Τμήματος ΕΚΠ, μετά από σχετικό αίτημα του επιβλέποντα καθηγητή και τη σύμφωνη γνώμη των λοιπών
μελών της Συμβουλευτικής Επιτροπής του υποψηφίου
διδάκτορα. Εφόσον οι υποψήφιοι διδάκτορες δεν καταΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1718/27.04.2021
θέσουν το έγγραφο ετήσιο Αναλυτικό Υπόμνημα και δεν
παραβρεθούν ενώπιον της Τριμελούς Συμβουλευτικής
Επιτροπής για δύο συνεχόμενα έτη, χάνουν αυτοδίκαια
την ιδιότητα τους. Η απώλεια της ιδιότητας διαπιστώνεται με απόφαση της Συνέλευσης του Τμήματος.
3. Οι υποψήφιοι διδάκτορες για κάθε ακαδημαϊκό έτος,
εντός του μηνός Ιουνίου, παρουσιάζουν προφορικά και
υποβάλλουν εγγράφως Αναλυτικό Υπόμνημα ενώπιον της
τριμελούς Συμβουλευτικής Επιτροπής σχετικά με την πρόοδο της διδακτορικής τους διατριβής. Το έγγραφο Αναλυτικό
Υπόμνημα, με δυνατότητα σχολίων επί αυτού, προσυπογράφεται από την τριμελή Συμβουλευτική Επιτροπή και
διαβιβάζεται στη Συνέλευση προς έγκριση (άρθρο 40 του
v. 4485/2017). Οι υποψήφιοι διδάκτορες υποχρεούνται να
παρουσιάζουν προφορικά την εξέλιξη της εργασίας τους
κατ’ έτος, στο πλαίσιο επιστημονικών συναντήσεων, συζητήσεων και σεμιναρίων που διοργανώνει το Τμήμα για τους
υποψήφιους διδάκτορες με τη συμμετοχή των καθηγητών
του Τμήματος και άλλων επιστημόνων.
4. Οι υποψήφιοι διδάκτορες έχουν την υποχρέωση
δήλωσης ανανέωσης εγγραφής από 1 έως 15 Σεπτεμβρίου κάθε ακαδημαϊκού έτους. Η κατάθεση του ετήσιου
αναλυτικού υπομνήματος που γίνεται το μήνα Ιούνιο
ισοδυναμεί με ανανέωση εγγραφής, που οφείλει να
γίνεται από 1 έως 15 Σεπτεμβρίου, του Υποψήφιου/ας
Διδάκτορος για το ακαδημαϊκό έτος. Η Συμβουλευτική
Επιτροπή μπορεί να ορίσει και ζητήσει από τον υποψήφιο διδάκτορα να παρακολουθήσει ή να συμμετέχει σε
μαθήματα, εργαστήρια ή σεμινάρια σχετικά με τη διδακτορική διατριβή του.
5. Η τροποποίηση του τίτλου της διδακτορικής διατριβής που δεν επιφέρει αλλαγή του θέματος της, είναι
δυνατή μετά από γραπτή αιτιολογημένη εισήγηση του
επιβλέποντα καθηγητή στη Συνέλευση του Τμήματος
ΕΚΠ προς έγκριση. Επίσης η αλλαγή θέματος της διδακτορικής διατριβής τελεί υπό την έγκριση της Συνέλευ-
σης. Σε αυτήν την περίπτωση, ο υποψήφιος διδάκτορας
οφείλει να υποβάλει: α) σχετικό αίτημα για την αλλαγή
θέματος, και β) νέο Αναλυτικό Υπόμνημα, εφόσον έχει
πρώτα εξασφαλίσει την έγκριση της τριμελούς Συμβουλευτικής Επιτροπής. Σε περίπτωση θετικής απόφασης
της Συνέλευσης, ο χρόνος εκπόνησης της διδακτορικής
διατριβής με το νέο υποβληθέν θέμα ξεκινά εκ νέου. Οι
υποψήφιοι διδάκτορες υποχρεούνται να συμμετέχουν
στις διδακτικές και ερευνητικές δραστηριότητες του τμήματος ΕΚΠ και του επιβλέποντα καθηγητή τουλάχιστον
οκτώ (8) ώρες την εβδομάδα, χωρίς όμως να υποκαθιστούν τα μέλη ΔΕΠ στις τυπικές τους υποχρεώσεις. Οι
υποψήφιοι διδάκτορες υποχρεούνται κατά τη διάρκεια
εκπόνησης της διδακτορικής τους διατριβής να συμβάλλουν επικουρικά στην εύρυθμη λειτουργία άλλων
ευρύτερων δραστηριοτήτων του τμήματος ΕΚΠ (όπως
διοργάνωση συνεδρίων, ημερίδων κ.λπ.) και να συμμετέχουν στις επιτηρήσεις των εξετάσεων του Τμήματος. Ο
αριθμός των επιτηρήσεων για κάθε υποψήφιο διδάκτορα ορίζεται σύμφωνα με τον παρόντα κανονισμό, στις
τρεις (3) επιτηρήσεις ανά εξεταστική περίοδο, δηλαδή σε
εννέα (9) επιτηρήσεις ετησίως. Οι υποψήφιοι διδάκτορες
που εργάζονται ή διαμένουν εκτός Θεσσαλονίκης, δεν
απαλλάσσονται από τις υποχρεώσεις τους, όπως αυτές
περιγράφονται στις προαναφερθείσες παραγράφους.
Μετά από συνεννόηση με τον επιβλέποντα καθηγητή
τους και ανάλογα με τις ανάγκες που προκύπτουν στο
Τμήμα ΕΚΠ, είναι δυνατή η παροχή διαφοροποιημένου
και ισοδύναμου έργου.
6. Οι διδακτορικές σπουδές στο Τμήμα ΕΚΠ προσφέρονται
δωρεάν και οι υποψήφιοι διδάκτορες έχουν από την πρώτη εγγραφή τους, όλα τα δικαιώματα και τις παροχές που
προβλέπονται και για τους φοιτητές του δεύτερου Κύκλου
Σπουδών, όπως ορίζονται στους οικείους Κανονισμούς των
Προγραμμάτων Μεταπτυχιακών Σπουδών. Επίσης, μέχρι και
πέντε (5) έτη από την ολοκλήρωση της διδακτορικής τους
διατριβής, διατηρούν το δικαίωμα πρόσβασης, δανεισμού
και χρήσης των ηλεκτρονικών υπηρεσιών της πανεπιστημιακής βιβλιοθήκης (άρθρο 40 του ν. 4485/2017).
Άρθρο 11
Αξιολόγηση και υποστήριξη της διδακτορικής
διατριβής
1. Ως γλώσσα συγγραφής της διδακτορικής διατριβής
δύναται να είναι η ελληνική ή η αγγλική ύστερα από απόφαση της συνέλευσης.
2. Η διδακτορική διατριβή, μετά την ολοκλήρωση της,
κατατίθεται στην Τριμελή Συμβουλευτική Επιτροπή που
έχει οριστεί με απόφαση της Συνέλευσης του Τμήματος
ΕΚΠ. Η Τριμελής Συμβουλευτική Επιτροπή, αποδέχεται
ή απορρίπτει αίτηση του υποψηφίου διδάκτορα για τη
δημόσια υποστήριξη και την αξιολόγηση της διδακτορικής διατριβής. Εφόσον η Τριμελής Συμβουλευτική Επι-
τροπή αποδεχθεί την αίτηση του υποψηφίου, συντάσσει
αναλυτική εισηγητική έκθεση την οποία υποβάλει στη
Συνέλευση του Τμήματος ΕΚΠ ζητώντας τον ορισμό
επταμελούς εξεταστικής επιτροπής για την κρίση της
διδακτορικής διατριβής. Εάν όμως η Τριμελής Συμβουλευτική Επιτροπή θεωρήσει την υποβληθείσα διδακτο-
ρική διατριβή ως μη ικανοποιητική, μπορεί να ζητήσει
από τον υποψήφιο διδάκτορα την βελτίωση ορισμένων
τμημάτων της ή την αναμόρφωση επιμέρους στοιχείων ή τμημάτων αυτής, σύμφωνα με τις υποδείξεις της,
ώστε να την υποβάλει εκ νέου σε καθορισμένο χρονικό
πλαίσιο (το οποίο δεν μπορεί να υπερβαίνει τους έξι
(6) μήνες) ή διαφορετικά να την απορρίψει (άρθρο 41
του ν. 4485/2017). Οι υποψήφιοι διδάκτορες πριν την
τελική υποβολή της διδακτορικής διατριβής τους είναι
υποχρεωμένοι να υπογράψουν την Υπεύθυνη Δήλωση
σύμφωνα με την οποία δεσμεύονται ότι αυτή αποτελεί
αποκλειστικά προϊόν προσωπικής εργασίας και όχι λογοκλοπής σε κανένα σημείο της διδακτορικής διατριβής.
Για την τελική αξιολόγηση και κρίση της διατριβής του
υποψηφίου διδάκτορα, μετά την ολοκλήρωση των υποχρεώσεων του, ορίζεται από τη Συνέλευση επταμελής
εξεταστική επιτροπή στην οποία μετέχουν τα μέλη της
Τριμελούς Συμβουλευτικής Επιτροπής (εκτός από τα
αφυπηρετήσαντα μέλη αυτής, τα οποία αντικαθίστανται
με απόφαση της Συνέλευσης του Τμήματος από ισάριθμα μέλη σύμφωνα με το ισχύον νομοθετικό πλαίσιο),
καθώς και τέσσερα (4) επιπλέον μέλη που πληρούν τα
κριτήρια του ισχύοντος νομοθετικού πλαισίου. Όλα τα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1718/27.04.2021
μέλη της επταμελούς εξεταστικής επιτροπής πρέπει να
έχουν την ίδια ή συναφή επιστημονική ειδίκευση με
αυτήν, στην οποία ο υποψήφιος διδάκτορας εκπόνησε
τη διατριβή του και οφείλουν να γνωρίζουν τη γλώσσα
στην οποία έχει συγγραφεί η διατριβή. Η διδακτορική
διατριβή υποστηρίζεται δημόσια από τον υποψήφιο
διδάκτορα ενώπιον της επταμελούς εξεταστικής επιτροπής, η οποία στη συνέχεια συνεδριάζει χωρίς την
παρουσία τρίτων και κρίνει την εργασία ως προς την
ποιότητα, την πληρότητα, την πρωτότυπη σκέψη και τη
συμβολή της στην επιστήμη. Η διαδικασία της δημόσιας
υποστήριξης προϋποθέτει τη φυσική παρουσία τεσσάρων (4) τουλάχιστον μελών της εξεταστικής επιτροπής,
ενώ τα λοιπά μέλη μπορούν να συμμετέχουν και μέσω
τηλεδιάσκεψης. Τα τυχόν αφυπηρετήσαντα μέλη της
τριμελούς Συμβουλευτικής Επιτροπής, τα οποία έχουν
νομίμως αντικατασταθεί, μπορούν να παρίστανται κατά
τη συνεδρίαση χωρίς δικαίωμα ψήφου.
3. Για την έγκριση της διδακτορικής διατριβής απαιτείται η σύμφωνη γνώμη πέντε (5) τουλάχιστον μελών
της εξεταστικής επιτροπής (άρθρο 41 του ν. 4485/2017).
4. Προκειμένου να εγκριθεί η υποστήριξη της διδακτορικής διατριβής, οι υποψήφιοι διδάκτορες πρέπει να
πληρούν δύο (2) επιπλέον προϋποθέσεις:
α) να παρουσιάσουν την εξέλιξη της υπό εκπόνηση
εργασίας τους μια (1) φορά πριν τη δημόσια υποστήριξη
σε ειδικές επιστημονικές συναντήσεις (Colloquia) που
διοργανώνει το Τμήμα για τους υποψήφιους διδάκτορες,
β) ικανοποιητικό αριθμό επιστημονικών δημοσιεύσεων με προσκόμιση αποδεικτικών που καλύπτουν μία εκ
των παρακάτω δύο περιπτώσεων:
1) Δημοσίευση ή αποδοχή για δημοσίευση, δύο (2) άρθρων σε διεθνή περιοδικά που ευρετηριάζονται στη SCOPUS,
σε μία από τις ακόλουθες κατηγορίες της: Q1, Q2 ή Q3.
2) Δημοσίευση ή αποδοχή για δημοσίευση: α) ενός
πλήρους άρθρου (full paper) σε πρακτικά διεθνούς συνεδρίου που ευρετηριάζονται στη SCOPUS, στο οποίο
συνέδριο αποδεδειγμένα η αποδοχή των εργασιών
στηρίζεται στην αξιολόγηση του πλήρες άρθρου και όχι
μόνο της περίληψής του, και β) ενός άρθρου σε διεθνές
περιοδικό που ευρετηριάζεται στη SCOPUS, σε μία από
τις ακόλουθες κατηγορίες της: Q1, Q2 ή Q3.
5. Η έγκριση της διδακτορικής διατριβής βεβαιώνεται με
πρακτικό το οποίο υπογράφεται από όλα τα παρόντα μέλη
της επταμελούς επιτροπής και διαβιβάζεται στη Συνέλευση.
6. Προϋπόθεση για την αναγόρευση είναι η προσκόμιση από τον/τη Διδάκτορα αντίγραφου της διδακτορικής
του/της διατριβής σε ηλεκτρονική μορφή στη Γραμματεία του Τμήματος και σε έντυπη μορφή στην Βιβλιοθήκη
και Κέντρο Πληροφόρησης του Πανεπιστημίου Μακεδονίας και όπου αλλού απαιτεί η κείμενη νομοθεσία.
Επίσης προσκομίζει δύο (2) βεβαιώσεις στη Γραμματεία
του Τμήματος, σύμφωνα με τις διαδικασίες που ακολουθούνται από την Βιβλιοθήκη και Κέντρο Πληροφόρησης,
ήτοι: α) βεβαίωση κατάθεσης διδακτορικής διατριβής
και β) Βεβαίωση για τη μη ύπαρξη εκκρεμοτήτων με τη
Βιβλιοθήκη. Σε προσεχή συνεδρίαση της Συνέλευσης
του Τμήματος ο/η Υποψήφιος/α αναγορεύεται σε Διδάκτορα του Τμήματος.
Άρθρο 12
Τύπος, Απονομή, μορφή
και περιεχόμενο διδακτορικού διπλώματος
Ο τίτλος του διδακτορικού διπλώματος είναι δημόσιο
έγγραφο και απονέμεται με την εξής διατύπωση:
«Διδακτορικό Δίπλωμα των Επιστημών της Ειδικής
Αγωγής» (Dr. In Special Education) ή «Διδακτορικό Δίπλωμα των Επιστημών της Συνεχιζόμενης Εκπαίδευ-
σης» (Dr. In Lifelong Learning) ανάλογα με το γνωστικό
πεδίο. Το Διδακτορικό Δίπλωμα συντάσσεται σύμφωνα
με το σχετικό υπόδειγμα του Παραρτήματος το οποίο
επισυνάπτεται στον παρόντα Κανονισμό και αποτελεί
αναπόσπαστο τμήμα αυτού.
Άρθρο 13
Διεθνής προσανατολισμός
Οι υποψήφιοι διδάκτορες ενθαρρύνονται να επιδεικνύουν εξωστρεφή προσανατολισμό και επικοινωνία
με τη διεθνή ακαδημαϊκή κοινότητα, συμμετέχοντας σε
σεμινάρια υποψηφίων διδακτόρων ή επιστημονικά συνέδρια στο εξωτερικό και επιδιώκοντας την αναγνώριση
της έρευνας τους με δημοσιεύσεις σε διεθνή επιστημονικά περιοδικά με σύστημα κριτών.
Άρθρο 14
Υλικοτεχνική υποδομή
Οι δραστηριότητες του Προγράμματος Διδακτορικών
Σπουδών στηρίζονται από τη Βιβλιοθήκη και Κέντρο
Πληροφόρησης του Πανεπιστημίου Μακεδονίας και τις
υλικοτεχνικές υποδομές του Τμήματος ΕΚΠ, καθώς και
από τις υποδομές Τεχνολογίας Πληροφορικής και Επικοινωνιών του Τμήματος ΕΚΠ αλλά και των υπολοίπων
Τμημάτων του Πανεπιστημίου Μακεδονίας.
Άρθρο 15
Εφαρμογή του Κανονισμού
Μετά την έγκριση του από τη Σύγκλητο, ο παρών Κανονισμός Διδακτορικών Σπουδών δημοσιεύεται στην
Εφημερίδα της Κυβερνήσεως, αναρτάται στο διαδικτυακό τόπο του Τμήματος ΕΚΠ, κοινοποιείται στο Υπουργείο
Παιδείας και Θρησκευμάτων και τίθεται σε ισχύ.
Ο κανονισμός επικαιροποιείται ανά τριετία ή εφόσον
προκύπτουν ουσιώδεις τροποποιήσεις του υπάρχοντος
νομικού πλαισίου.
Άρθρο 16
Μεταβατικές διατάξεις
Με βάση τον ν. 4559/2018 (Α’ 142), άρθρο 60, οι διατάξεις του ν. 4485/4-8-2017 (Α’ 114) δεν εφαρμόζονται
για τους υποψήφιους διδάκτορες που έχουν γίνει δεκτοί
πριν την έναρξη ισχύος του ν. 4485/2017 (Α’ 114) και οι
οποίοι συνεχίζουν και ολοκληρώνουν την εκπόνηση της
διδακτορικής τους διατριβής, σύμφωνα με τις διατάξεις
που ίσχυαν πριν την έναρξη ισχύος αυτού.
Άρθρο 17
Ισχύς τροποποιήσεων
Οι παρών τροποποιημένος Κανονισμός ισχύει από
την ημερομηνία δημοσίευσής του στην Εφημερίδα της
Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1718/27.04.2021
ƴƧƵƧƵƷƬưƧ
ƴƵƸƷƧƱƪƸƳƱƷƳƶ
ƪƱ Ʒޘ ĬƪƶƶƧƯƳƱƭƮݮ ƴƧƱƪƴƭƶƷƬưƭޘ ưƧƮƪƩƳƱƭƧƶ
XXXXXX XXXXXXX
ƮƧĬƬīƬƷƳƸ/ƷƵƭƧƶ ƷƳƸ ƷưƬưƧƷƳƶ XXXXXXXXXXXXXX
ƷƬƶ ƶƹƳƯƬƶ ................................................
O/H XXXXXXXXXXXXXX
ƪƮ XXXXXXXXXXXXXXXX ƳƵưƻưƪƱƳƶ/Ƭ
ƷƬƱ ƪƴƭ ƩƭƩƧƮƷƳƵƭݟ
ƩƬưƳƶƭƧƱ ƩƳƮƭưƧƶƭƧƱ ƪƴƭƷƸƹƻƶ ƸƴƳƶƷƧƶ/ƶƧ
ƧƱƬīƳƵƪƸĬƬ ƩƭƩƧƮƷƻƵ
ƷƻƱ ƪƴƭƶƷƬưƻƱ ƹƹƹƹƹƹƹƹƹƹ ƹƹƹƹƹ
ƷƳƸ ƷưƬưƧƷƳƶ ƪƮƴƧƭƩƪƸƷƭƮƬƶ ƮƧƭ ƮƳƭƱƻƱƭƮƬƶ ƴƳƯƭƷƭƮƬƶ
ƷƬƶ ƶƹƳƯƬƶ ƮƳƭƱƻƱƭƮƻƱ, ƧƱĬƵƻƴƭƶƷƭƮƻƱ ƪƴƭƶƷƬưƻƱ ƮƧƭ ƷƪƹƱƻƱ
ƷƳƸ ƴƧƱƪƴƭƶƷƬưƭƳƸ ưƧƮƪƩƳƱƭƧƶ
ƪƱ ĬƪƶƶƧƯƳƱƭƮݮ
ƪƷƪƭ  ƩƭƶƹƭƯƭƳƶƷޘ  ƮƧƭ  ƹƹƹƹƹƹƹƹƹ
ƪƲƪƩƳĬƬ Ʒݮ XXXXXX
Ƴ/Ƭ ƴƵƸƷƧƱƭƶ
Ƴ/Ƭ ƴƵƳƪƩƵƳƶ
ƮƧĬƬīƬƷƬƶ/ƵƭƧ
ƮƧĬƬīƬƷƬƶ/ƵƭƧ
Ƴ/Ƭ īƵƧưưƧƷƪƧƶ ƷƳƸ ƷưƬưƧƷƳƶ
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 14 Απριλίου 2021
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1718/27.04.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210201718.pdf | Tokens: 32550]